Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Me palvelemme huolellista Jumalaa.
Mitä tarkoitan sillä?
Jumala palkitsee huolellisesti ne, jotka Häntä rakastavat.
Mutta kuten Danielin rukouksesta tänään näemme, -
yhtä huolellisesti Jumala rankaisee niitä, jotka hylkäävät Hänet, -
jotka elävät kapinallisuudessa -
ja jotka eivät ota vastaan ja osoita Hänen totuuttaan.
Me siis palvelemme huolellista Jumalaa.
Jos olet viisas, haluat olla yhtä huolellinen Jumalan asioissa.
Ne, jotka ovat, tulevat näkemään Jumalan uskollisuuden siinä, -
että Hän toteuttaa lupauksensa heidän elämässään.
On olemassa lupauksia, jotka ovat siunaus.
Ja kuten viime viikolla näimme, -
Jumala oli myös uskollinen toteuttaessaan pahan asian.
'Paha' tarkoittaa Hänen tahtonsa vastaista.
Jumala ei olisi tahtonut Israelille pakkosiirtolaisuutta ja kärsimystä.
Hän olisi halunnut palkita Israelin heidän uskollisuudestaan.
Mutta kun me elämme sillä tavalla, että olemme uskottomia, -
Jumala on kuuliainen totuudelle, ja Hän tuo tuomion.
Riippuu meistä, millaisia ihmisiä olemme, kun tiedämme, -
että Jumala on huolellinen.
Otapa esiin Raamattusi. Avaa Danielin kirja -
ja Danielin luku 9.
Danielin kirjan luku 9.
Mielestäni tässä luvussa on -
yksi koko Vanhan testamentin parhaimmista rukouksista.
Daniel rukoili väkevästi -
valmistellakseen kansaa lunastukseen.
Tarkoitan sanaa 'lupaus' kahdessa merkityksessä.
Ensimmäinen on fyysinen lunastus, -
kuten kansan lähtö Egyptistä ja palaaminen maahan -
tai Babylonin pakkosiirtolaisuuden loppuminen ja kansan paluu maahan.
Toinen lunastuksen lopputulos on Jumalan valtakunnan perustaminen.
Jumala tuo viimeisinä päivinä kansan takaisin maahan -
Messiaan paluuta ja Valtakuntansa tosiasiallista perustamista varten.
Daniel tuntee sen tärkeän merkityksen.
Siksi hän opettaa ihmisiä, sinua ja minua, tämän rukouksen kautta.
Katsopa kanssani jaetta 14.
Danielin kirjan luku 9 jae 14.
Sana tässä on "va jishkod".
Sana 'shakdan' tarkoittaa huolellista henkilöä.
Se tarkoittaa huolellisuutta, vakavissaan olemista.
Tässä sanotaan [alkup.] "Herra oli huolellinen pahan suhteen."
Hän oli uskollinen tuomion tuottamisessa Israelin ylle.
"[Ja Hän] antoi [sen] tulla meidän päällemme; -
sillä Herra, meidän Jumalamme, on vanhurskas".
Hän on vanhurskas. Hän rankaisee pahaa ja palkitsee hyvät.
Hän on huolellinen kummassakin. Niin Daniel sanoo.
"Herra, meidän Jumalamme, on vanhurskas kaikissa töissänsä, -
jotka hän tekee, mutta me emme ole kuulleet hänen ääntänsä.
Esitän kysymyksen.
Oletko sinä herkkä Jumalan äänelle?
Kuunteletko Häntä?
Kiinnitätkö huomiota Raamattuun -
ja Jumalan Sanan näkemykseen, -
jonka Pyhä Henki antaa?
Hän valaisee tekstiä, kun luemme ja tutkimme sitä -
rukoillen ahkerasti, että Jumala olisi opettajamme.
Niin Daniel teki, -
mutta hän sanoo, ettei kansa ollut kuunnellut Jumalan ääntä, jae 16.
"Herra, kaiken vanhurskautesi tähden, -
[sinun vihasi ja kiivastuksesi on tullut -
sinun kaupunkisi Jerusalemin, sinun pyhän vuoresi ylle] -
meidän syntiemme tähden ja meidän isäimme pahojen tekojen tähden".
Hän sanoo, että kaikki tämä tuomio on tullut, koska olemme tehneet syntiä.
Se opettaa, että Jumala ei ummista silmiänsä tai ota syntiä kevyesti.
Hän pitää sitä tärkeänä.
Se tuo syntisten ylle Hänen vastauksensa.
Jae 16.
Jae 17.
"Jerusalem ja sinun kansasi", sanotaan jakeen 16 lopussa, -
"[on] tullut kaikkien häväistäväksi, jotka meidän ympärillämme ovat."
Tämä katkelma on tärkeä, sillä Israelilla pitäisi olla todistus.
Luepa joskus 2. Mooseksen kirjan luku 13.
Luvussa 12 kerrotaan eksoduksesta -
ja kansan lähdöstä Egyptistä, pääsiäisestä.
Kun Israelista puhutaan lukujen 12 ja 13 lopussa, -
Israel kutsutaan todistajien seurakunnaksi.
Se kertoo todistuksesta.
Tässä, jakeen 16 lopussa, sanotaan, -
että Israel ei ollutkaan todistus vanhurskaudesta -
tai kuvaus Jumalan totuudesta.
Katsopa jakeen 16 loppua. Daniel sanoo: -
"sinun kansasi [on] tullut kaikkien häväistäväksi [cherpah]".
Kaikki ympärillä olevat pitivät heitä häpeällisinä, kunniattomina ja noloina.
Heillä ei siis ollut kunnollista todistusta.
Mutta hylkäsikö Jumala heidät ikuisiksi ajoiksi?
Ei. Vain tietyksi ajaksi, 70 vuodeksi. Miksi 70?
Luku sisältää numeron 7, joka ilmaisee tarkoitusta.
Tarkoitus oli tuoda pyhä muutos Israelin kansaan.
Pakkosiirtolaisuuden aika oli rajoitettu 70 vuodeksi.
Nyt jakeeseen 17.
"Ja nyt, meidän Jumalamme, kuule palvelijasi rukous".
Hän siis sanoo: "meidän Jumalamme, kuule palvelijasi rukous -
ja hänen anomisensa -
ja valista kasvosi [anna kasvojesi loistaa] pyhäkkösi ylitse, -
joka on autiona [tuhottu]; Herran tähden."
Taaskin kun Daniel rukoilee tässä, -
hän sanoo, ettei Jumalalla ole muuta syytä toimia kuin se, kuka Hän on.
Meillä ei ole ansiota eikä mitään muutakaan, -
jonka nojalla Hänen tulisi toimia.
Daniel sanoi yhä uudelleen: "Olemme syntisiä. Emme totelleet."
"Emme ole olleet uskollisia Sinulle."
Israel on edelleen samassa tilanteessa ja tilassa.
Daniel tiesi, että Jumala toimii armonsa, laupeutensa -
ja anteeksiantavaisuutensa takia.
Hän toimii sen tähden, kuka Hän on, ei sen tähden, keitä me olemme.
Jae 18.
"Minun Jumalani, kallista korvasi ja kuule, -
avaa silmäsi ja katso meidän hävitystämme".
Sana on monikossa, 'häväistykset'.
Sekin korostaa, että Daniel sanoo: -
"Meillä ei ole esittää mitään, -
mikä olisi ansioksemme."
Ei mitään, minkä tähden Sinun pitäisi -
toimia hyväksemme.
Emme ansaitse sitä."
Jumala pitää liittonsa, -
sillä Hän on armollinen.
Hän armahtaa ja antaa anteeksi.
Daniel tulee Jumalan eteen rukoillen -
ja käsittäen, että jos asiat muuttuvat -
ja Israel tuodaan takaisin maahansa, -
se kaikki tulee Jumalalta -
sen tähden, kuka Hän on, -
ei sen takia, keitä juutalaiset -
tai jotkut muut ovat.
Jumala saa kaiken kunnian -
kaikista suurista teoistaan.
Vielä jae 18.
"Minun Jumalani, kallista korvasi ja kuule, -
avaa silmäsi ja katso meidän [hävityksiämme] -
ja sitä kaupunkia, joka on otettu sinun nimiisi; -
[sillä meillä ei ole mitään vanhurskautta] -
sillä me annamme rukouksiemme langeta sinun eteesi -
[...] sinun suureen armoosi luottaen."
Daniel sanoo yhä uudelleen: "Se ei ole meidän ansiotamme.
Meillä ei ole esittää mitään. Se on vain sen ansiota, kuka Sinä olet.
Katso tilannettamme, miten kaukana olemme siitä, -
keitä olet kutsunut meidät olemaan. Uudista meitä.
Suo meidän muuttua voimasi, armosi ja laupeutesi mukaan."
Jae 19.
"Herra, kuule, Herra, anna anteeksi, Herra, -
huomaa ja tee tekosi itsesi tähden, älä viivyttele, -
minun Jumalani; -
sillä sinun kaupunkisi ja sinun kansasi ovat sinun nimiisi otetut."
Kun sanotaan: "sinun kaupunkisi ja kansasi ovat sinun nimiisi otetut", -
mikä sen sai aikaan? Jumalan Sana.
Sen sai aikaan Jumalan liittosana.
Daniel ymmärsi, että ainoa asia, -
jonka nojalla hän voi vedota Jumalaan, on liittosuhde.
Siksi hän sanoo: "Sinun kansasi. Olemme liittokansasi."
"Muut eivät ole. Me olemme."
Siksi sen liittoaseman ansiosta -
voimme anoa Jumalalta armoa, anteeksiantoa ja laupeutta, -
niin että voimme uudistua.
Samoin voimme anoa mahdollisuutta palvella Jumalaa jälleen.
Uskotko, että Daniel on vilpitön? Totta kai hän on.
Hän on odottanut tätä hetkeä 70 vuotta.
Mitä hän tekee? Hän on viisas, sillä hän valmistelee itsensä rukouksella -
siihen, mitä Jumala tulee tekemään.
Jumala oli sanonut Jeremiaalle, että kun ne 70 vuotta ovat kuluneet, -
Hän kokoaa kansansa jälleen ja tuo heidät takaisin maahan.
Ja niin Hän teki.
Tekikö Hän sen kansan ansioiden takia?
Tekikö kansa jotain, mikä sai Hänet tekemään niin? Ei.
Hän toimi siksi, mitä rukouksessa sanotaan yhä uudelleen.
"Jumala, sinun nimesi, sinun kaupunkisi, sinun kansasi tähden."
Tiedätkö Raamatusta yhtään kohtaa, jossa Jumala on muuttunut?
Tai jossa Hän sanoo: "Et olekaan kansani"?
Jumala toki sanoo niin Hoosean kirjassa, mutta vain väliaikaisesti.
Sitä jaetta siteerataan ja unohdetaan, mitä Jumala sanoo.
Myöhemmin Hän sanoo: Sille, josta Hän sanoi: 'Ei minun kansani', -
Hän sanoo: 'Olet kansani.'
Niille, joille Hän sanoi: "En anna teille armoa", Hän antaa armon.
Jumala osoittaa uskollisuutensa sen takia, kuka Hän on, -
uudistaakseen liittosuhteensa, -
jotta syntyisi liittosuhteen lopputulos eli Jumalan valtakunta.
Sitten jae 20.
"Ja vielä minä puhuin ja rukoilin -
ja tunnustin syntini ja kansani Israelin synnit".
Tämä profetia koskee Israelia.
Siinä Jumala tuo juutalaiskansan takaisin maahan, -
jotta Jumalan profeetalliset lupaukset voisivat jatkua.
Nämä lupaukset eivät ole vain juutalaisia varten.
Israel luotiin, jotta he olisivat siunaus maailman kaikille kansoille.
Vielä jae 20.
"Ja vielä minä puhuin ja rukoilin -
ja tunnustin syntini ja kansani Israelin synnit -
ja annoin rukoukseni langeta Herran, Jumalani, eteen -
minun Jumalani pyhän vuoren puolesta."
Se on tärkeää. Pyhä vuori tarkoittaa tässä Temppelivuorta.
Danielilla oli taakka temppelin jälleenrakentamisesta -
ja jumalanpalveluksen jatkumisesta siellä.
Puhutaanpa hieman teologiasta -
ja Raamatun ilmoituksesta Ilmestyskirjan luvussa 20.
Muitakin kohtia on. Opetus tässä on selvä. Se ei ole symbolinen.
Se ei ole vertauskuva vaan tosiasia.
Tulee Valtakunta, jota Messias Jeshua hallitsee tuhannen vuoden ajan.
Sen valtakunnan aikana on temppeli.
Sen tuhannen vuoden ajan siellä on temppeli, -
jossa jumalanpalvelus jatkuu.
Jo 2 400―2 500 vuotta sitten -
Daniel odotti kansan paluuta maahan -
ja temppelin jälleenrakentamista.
Jos olet profeetallisesti älykäs, -
odotat kansan paluuta maahan. Se muuten on jo käynnissä.
Sitä on jatkunut jo tarkalleen 70 vuotta.
Ja sinun tulisi odottaa uutta temppeliä Jerusalemin Temppelivuorelle.
Maailma sanoo: -
"Se on liian iso provokaatio muslimeille."
"Se on mahdoton ajatus. Sellaista ei tapahdu."
Minä lupaan teille. Se tulee tapahtumaan.
Se on vain ajan kysymys.
Niin kuin Jumala on uskollinen, että Hän tuo kansan takaisin maahan, -
Hän tulee rakentamaan kolmannen temppelin.
Kuka sen kolmannen temppelin haluaa? Antikristus.
Kun puhun milleniaalisesta temppelistä...
Uudessa Jerusalemissa ei muuten ole temppeliä.
Se on yksi merkki siitä, että se on väärin.
Reformoitu teologia harrastaa tänä päivänä sitä paljon.
Se yhdistää tuhatvuotista valtakuntaa ja Uutta Jerusalemia koskevat tekstit.
Niin ei voi tehdä raamatullisesti.
Tuhatvuotisella valtakunnalla ja Uudella Jerusalemilla on paljon eroja.
Tuhatvuotisessa valtakunnassa on temppeli, -
ei antikristuksen temppeli, vaan Messiaan temppeli, -
josta käsin Hän hallitsee tuhat vuotta -
rautaisella valtikalla -
ja Jumalan totuudella.
Sanotaan: "Ki metsion tetse tora", -
Siionista lähtee toora, laki.
"Udvar Adonai mirushalaim", "Ja Jerusalemista Herran sana".
"Siionista lähtee laki" lupaa siis, että tuhatvuotinen valtakunta -
tulee olemaan tooran, lain, valtakunta.
Se perustuu Jumalan Sanaan.
Mutta mihin Uusi Jerusalem perustuu?
Kansan keskuudessa olevan Jumalan läsnäolon muuttavaan voimaan.
Me voimme alkaa kokea sitä Pyhän Hengen kautta jo nyt.
Me koemme hengellisen muutoksen, -
jossa vanhurskaus, kirkkaus ja Jumalan mukainen luonto -
näkyy meistä, koska emme vaella lihassa vaan Hengen mukaan.
Siinä on oleva sama vanhurskaus, jota toora ilmentää.
Palataanpa tekstiimme.
"Ja vielä minä puhuin ja rukoilin -
ja tunnustin syntini ja kansani Israelin synnit -
ja annoin rukoukseni langeta Herran, Jumalani, eteen -
minun Jumalani pyhän vuoren puolesta.
Ja kun minä vielä puhuin rukouksessa, -
tuli se mies, Gabriel..." Sama enkeli.
Sana 'is' tarkoittaa usein myös enkeliä.
"Ja kun minä vielä puhuin rukouksessa, -
tuli se mies, Gabriel, jonka minä olin nähnyt ennen näyssä,-
kiiruusti kiitäen minun tyköni -
[mincha erevin] ehtoouhrin aikana."
Miksi se on tärkeää?
Tiedämme aiemmin tutkimamme luvun 6 perusteella, -
että Danielilla oli tapana rukoilla kolmesti päivässä.
'Shacharit' aamulla, 'mincha' myöhään iltapäivällä ja 'arvit' illalla.
Tässä tarkoitetaan illan rukoushetkeä, -
jolloin oli ollut tapana uhrata Jumalalle.
Huomaa, mitä tässä sanotaan, j. 21.
"Ja kun minä vielä puhuin rukouksessa, -
tuli se mies, Gabriel, jonka minä olin nähnyt ennen näyssä, -
kiiruusti kiitäen minun tyköni -
ehtoouhrin aikana."
Jae 21.
"Ja hän opetti minua, puhui minulle ja sanoi: 'Daniel, -
nyt minä olen lähtenyt neuvomaan sinua ymmärrykseen.'"
Huomaa tämä. Rukous aiheutti Danielille -
kohtaamisen enkelin kanssa, -
sillä hän rukoili Jumalan asioita, Jumalan tahtoa, -
sitä, mikä Jumalan mukaan toteutuu. Hän rukoili Hengessä. Mitä tapahtui?
Hän sai ilmestyksen. Jumala antoi hänelle ymmärrystä.
Tämä periaate ei koske vain Danielia vaan kaikkia ihmisiä tänään.
Kun rukoilet sitä, minkä Jumalan profetia paljastaa, -
ja kun haluat Jumalan Sanan täyttyvän profeetallisesti, -
huomaat, että hengellinen tilasi muuttuu. Vielä.
Gabriel sanoo: -
'"Daniel, nyt minä olen lähtenyt neuvomaan sinua ymmärrykseen.
Kun sinä aloit rukoilla, lähti liikkeelle sana, -
ja minä olen tullut sitä ilmoittamaan; -
sillä sinä...'" Mitä tässä sanotaan? "Chamudot ata".
[Tulin ilmoittamaan, että sinä olet otollinen.]
Sana tässä on 'otollinen', 'rakastettu'.
Se on monikossa, eli se tarkoittaa, että Daniel on suuresti rakastettu.
Kun kaipaat Jumalan asioita ja rukoilet profeetallisesti, -
profeetallisen totuuden täyttymistä elämässäsi, tilanteessasi, -
perheessäsi, naapurustossasi, maassa, maailmassa ja Israelissa, -
tulet huomaamaan, että Jumala antaa käskyn enkeleilleen -
palvella sinua, kasvattaa sinua ja antaa sinulle ymmärrystä, -
ja elämäsi muuttuu hyvin paljon. Se oli myös Danielin kokemus.
Gabriel sanoo: "Kun sinä aloit rukoilla, lähti liikkeelle sana, -
ja minä olen tullut sitä ilmoittamaan; sillä sinä olet otollinen.
Käsitä siis se sana ja ymmärrä näky."
Tämän näyn voi siis ymmärtää vain enkelillisen vaikutuksen kautta.
Luultavasti siksi ihmiset niin usein ymmärtävät sen väärin -
ja soveltavat sitä väärään aikaan.
Tässä katkelmassa Jumala paljastaa meille -
tärkeitä totuuksia lopunajoista.
Huomaa, mitä seuraavassa jakeessa sanotaan.
Jae 24 aloittaa uuden jakson.
Jakeessa 24 alkaa ainutlaatuinen profetia.
Kun mainitsee Danielin luvun 9, -
ihmiset eivät yleensä ajattele tätä voimallista rukousta.
Heille tulee mieleen profetia Danielin 70 viikosta.
Se on luultavasti koko Raamatun mahtavimpia profetioita.
Se antaa meille määrätyn ajanjakson, -
jonka aikana Jumala toteuttaa lupauksensa.
Se kertoo Messiaan ristiinnaulitsemisesta.
Se kertoo, miten Jumala tuo tälle maailmalle lopun -
ja mitä avaintapahtumia siihen liittyy.
Se kaikki paljastetaan siitä yksinkertaisesta syystä, -
että voimme tuntea totuuden ja vastata siihen.
Ymmärrä tämä. Daniel sai tämän profetian rukouksen tuloksena.
Ja sinä voit ymmärtää tämän profetian vain rukouksen tuloksena.
Ja vain rukouksen tuloksena voit elää tämän profetian mukaisesti, -
valmistautua siihen ja olla uskollinen sen keskellä.
Jotkut opettavat, ettei tämä profetia ole seurakunnalle kovin merkittävä.
Osa siitä on, osa taas ei.
Käymme läpi joitain perusteluita, sillä meidän pitää olla reiluja.
Emme esitä vain niitä perusteluita, joihin me uskomme, -
ja hylkää ja pimitä toisia perusteluita, jotka nekin ovat hyvin päteviä.
Niin ei toimi rehellinen ja reilu ihminen, -
joka etsii totuutta eikä vain yritä oikeuttaa omaa mielipidettään.
Ensi viikolla alamme tutkia tätä mielenkiintoista profetiaa.
Toivottavasti myös tutkimuksemme on mielenkiintoinen.
Tahdomme tutkia sitä parista eri näkökulmasta -
voidaksemme ymmärtää, mikä on Jumalan totuus.
Kuten sanoman alussa sanoin, -
Jumalan totuus vapauttaa meidät.
Mitä sana 'vapauttaa' merkitsee?
Yksinkertaisesti vapautumista synnin vaikutuksesta ja orjuudesta, -
jotta vaeltaisimme kuuliaisina Jumalalle.
Jumalan totuuden, vapauden voiman ja voitelun tarkoitus -
on aina tuottaa Jumalan palvelemista elämässämme.
Jumalan palvelemista sanoin, ajatuksin mutta myös teoin.
Ainoastaan silloin, kun elämme palvellen Jumalaa, -
vaellamme totuudessa ja Jumalan tahtoa täyttäen.
Siitä seuraa jotain tosi ihmeellistä.
Jumalan kirkkaus tulee näkyviin kauttamme.
Muista, mitä Paavali sanoo.
Paavali sanoo Korintin seurakunnalle lunastuksesta: -
"te olette kalliisti ostetut". Se on totta
Hinta, joka meistä maksettiin, oli Messiaan veri.
Meidät on ostettu Messiaan verellä, ja meistä tulee temppeli.
Paikka, jossa Jumalan Henki asuu.
Ja mitä meidän tulee tehdä? Kirkastaa Jumalaa ruumiillamme.
Mitä tarvitsemme täyttääksemme sen? Profetiaa.
Liian usein seurakunta tarkoittaa profetialla uusia profetioita.
On ollut profeettoja. En kiellä sitä.
Mutta kun Uuden testamentin profeetta sanoi jotain, -
se sopi aina Vanhan testamentin profetiaan.
Aina, aina, aina.
Kun Paavali korostaa profetiaa, -
tarkoitus on korostaa -
ei vain ilmestyksen merkitystä.
Ei tarkoiteta uutta ilmestystä, -
vaan ilmestystä, joka valaisee -
Vanhan testamentin ilmestystä.
Miten uskovien tulisi soveltaa totuutta-
uuteen tilaamme Hengellä täytettyinä.
Meillä on huima mahdollisuus -
palvella Jumalaa, vaeltaa Hänen kanssaan, -
olla Jumalan käytössä, kirkastaa Jumalaa -
ja olla todistus muille.
Elämämme voi olla jännittävää, -
kun vaellamme Hengessä, -
etsimme profeetallisia lupauksia -
ja haluamme palvella Jumalaa -
Hengessä ja totuudessa.
Nämä asiat yhdistettynä -
antavat meille kyvyn -
olla Jumalan käytössä ja ilmentää Häntä -
Hänen ominaan Hänen tarkoituksiaan-
ja Hänen kirkkauttaan varten.
Meillä on hämmästyttävä toivo -
Raamatun ja Pyhän Hengen voitelun kautta.
Aika on loppumassa. Ensi viikolla tutkimme eteenpäin -
tätä suurenmoista profetiaa Danielin luvun 9 lopussa.
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz